Il-Partit Nazzjonalista qal li għandha tinħoloq sistema tajba biex min ikollu sintomi, jitħalla jagħmel self-test mingħajr il-bżonn li jagħmel appuntament. Il-PN qed jappella lill-Gvern biex iżid il-postijiet fejn isiru l-iswab tests tal-Covid bħala miżura oħra kontra ż-żieda ta' każijiet ta' Covid-19. F'jumejn, Malta rreġistrat aktar minn 1,800 każijiet ġodda. Ilbieraħ: Raġel ta' 40 sena jmut kawża tal-COVID-19; 917-il każ ġdid L-Oppożizzjoni qalet li, minħabba din iż-żieda, l-Isptar Mater Dei mhux qed ilaħħaq mal-pazjenti u b'kawża ta' dan, operazzjonijiet u trattamenti qed jiġu kanċellati biex tingħata prijorità lill-persuni infettati bil-virus. "Għalhekk hemm bżonn ta' azzjonijiet serji b'saħħithom u deċiżjonijiet trasparenti kif ukoll infurzar ta' miżuri li jnaqqsu l-firxa fil-komunitá, anke fid-dawl tal-ftuħ mill-ġdid tal-iskejjel f'inqas minn ħmistax-il ġurnata." Għalihom, mod wieħed kif dan l-għan jintlaħaq huwa li l-booster jibda jingħata b'rata aktar mgħaġġla u l-ittestjar isir mingħajr dewmien. Qalu wkoll li hemm bżonn ta' aktar riżors uman fit-tim tal-contact tracing. .td_uid_3_61d36042b1cfb_rand.td-a-rec-img{text-align:left}.td_uid_3_61d36042b1cfb_rand.td-a-rec-img img{margin:0 auto 0 0}